Source: http://docplayer.fi/2299130-Pankkien-nykysaantelyn-vaikutukset-pk-yritysten-rahoitukseen.html
Timestamp: 2017-11-22 15:10:02+00:00
Document Index: 7690464

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PANKKIEN NYKYSÄÄNTELYN VAIKUTUKSET PK-YRITYSTEN RAHOITUKSEEN - PDF
PANKKIEN NYKYSÄÄNTELYN VAIKUTUKSET PK-YRITYSTEN RAHOITUKSEEN
Download "PANKKIEN NYKYSÄÄNTELYN VAIKUTUKSET PK-YRITYSTEN RAHOITUKSEEN"
1 PANKKIEN NYKYSÄÄNTELYN VAIKUTUKSET PK-YRITYSTEN RAHOITUKSEEN Empiirinen tutkimus konkurssiriskin ja vakuuden vaikutuksista luotonantopäätökseen Liiketaloustiede, laskentatoimen ja rahoituksen pro gradu -tutkielma Laatija: Juha-Matti Nurmi Ohjaajat: Professori Mika Vaihekoski KTM Tommi Sjöblom Turku Turun kauppakorkeakoulu Turku School of Economics
3 SISÄLLYS 1 JOHDANTO Johdatus aihepiiriin Tutkielman tavoitteet ja rajaukset Tutkimusmetodi ja käytettävä aineisto Aikaisempi tutkimus Tutkielmassa käytettävä malli Tutkielmassa käytettävä aineisto Tutkielman rakenne PANKKIEN OMA PÄÄOMA SEKÄ LUOTTORISKILUOKITUSMENETELMÄT NYKYSÄÄNTELYSSÄ Taustaa Pankkien pääomavaatimukset Vastuiden ryhmittely rahoitustoiminnoittain Yleinen ryhmittely Yritysvastuut Vähittäisvastuut Luottotappioriskin vaihtoehtoiset luottoriskiluokitusmenetelmät Yleinen malli: Standardimenetelmä Sisäinen malli: Foundation Internal Ratings-Based Approach Sisäinen malli: Advanced Internal Ratings-Based Approach Vaatimukset sisäisen luottoriskiluokitusjärjestelmän implementointiin Pk-yritykset rahoituskohteina Pk-yrityksen määritelmä Pk-yritysten rahoituksen erityispiirteitä EMPIRIAN KUVAUS JA LOGIT-MALLI Aineiston kuvaus Logistinen regressioanalyysi Konkurssiriskin estimoinnissa käytettävät muuttujat LOGIT-MALLI SEKÄ LASKUESIMERKKI PANKIN OMAN PÄÄOMAN TARPEESTA Logistisen regressioanalyysin tulokset ja logit-malli Pk-yrityksen vastuun riskipainon laskeminen... 75
4 5 JOHTOPÄÄTÖKSET JA YHTEENVETO LÄHTEET LIITTEET LIITE 1 Tunnuslukujen laskentakaavoja LIITE 2 Logistisen regressioanalyysin tuloksia LIITE 3 Korrelaatiomatriisi (kaikki muuttujat) KUVIOT Kuvio 1 Pankin vakavaraisuus Kuvio 2 Pilarin 1 rakenne Kuvio 3 Aineiston yritysten liikevaihtojen kuvaajat Kuvio 4 Aineiston yritysten henkilöstömäärien kuvaajat Kuvio 5 Aineiston yritysten taseiden loppusummien kuvaajat Kuvio 6 Vakuuden ja PD:n vaikutus riskipainoon Kuvio 7 Vakuus riskipainon määräävänä tekijänä Kuvio 8 Yritysten lukumäärä eri riskiluokissa Kuvio 9 Riskiluokkien suhteellinen osuus kaikista yrityksistä Kuvio 10 Vakuudeksi kelpaava omaisuus yrityksissä... 84
5 TAULUKOT Taulukko 1 Basel-säännösten mukaiset pääomavaatimukset Taulukko 2 Valtio- ja keskuspankkivastuiden luottoluokka Taulukko 3 Luottolaitos- ja sijoituspalveluyritysvastuiden luottoluokka Taulukko 4 Yritysvastuiden luottoluokka Taulukko 5 Lyhytaikaisten yritysvastuiden luottoluokka Taulukko 6 Luottoluokat ja riskipainot eri vastuuryhmissä Taulukko 7 Pk-yrityksen yritysluokka Taulukko 8 Pelkän vakiotermin sisältävä malli Taulukko 9 Pelkän vakiotermin sisältävän mallin ennustetarkkuus Taulukko 10 Selittävät muuttujat sekä niiden kertoimet Taulukko 11 Mallin selitysaste Taulukko 12 Mallin ennustetarkkuus Taulukko 13 Mallin sopivuus: Hosmer & Lemeshow -testi Taulukko 14 Hosmer & Lemeshow -testin sattumataulukko Taulukko 15 Interaktiotermien tilastollinen merkitsevyys Taulukko 16 Multikollineaarisuuden tarkastelu Taulukko 17 Esimerkkiyritysten luottoriskilaskelmat... 79
7 7 1 JOHDANTO 1.1 Johdatus aihepiiriin Rahoituslaitosten sääntely on viime vuosikymmenien aikana tiukentunut huomattavasti. Kansainvälisen järjestelypankin BIS:n (Bank for International Settlements) alaisuudessa toimivan Baselin pankkivalvontakomitean BCBS:n (Basel Committee on Banking Supervision) säännökset ovat keskeinen ohjenuora finanssialan yrityksille ympäri maailmaa (Kansainvälinen järjestelypankki BIS 2013). Tällä hetkellä valmisteilla olevan Basel III -säännöstön oli alun perin määrä tulla voimaan , mutta valmistelutyössä esiin nousseet erimielisyydet Euroopan komission, Euroopan neuvoston ja Euroopan parlamentin välillä lykkäännyttävät voimaantuloa. Basel III pitää pääpiirteittäin sisällään muun muassa uudistuneita vaatimuksia pankkien pääomarakenteelle, vakavaraisuudelle sekä maksuvalmiudelle. Lisäksi uudistuksissa lisätään järjestelmän kannalta merkittäville pankeille lisäpääomavaatimus sekä puututaan hyvään hallintotapaan. (Letto 2013.) Saavuttaakseen Basel-säännösten mukaiset pääomarajat pankit tullevat vähentämään luotonantoaan keskipitkällä aikavälillä, mikä luonnollisesti vaikeuttaa yritysten lainansaantia sekä korottaa velkarahan kustannuksia. Suuret yritykset kykenevät vastamaan rahoitusmarkkinoiden muutokseen keräämällä rahoitustarpeeseensa pankkien velkarahoituksen lisäksi myös omaa pääomaa tai laskemalla liikkeelle omia velkakirjoja; pienillä yrityksillä nämä vaihtoehdot eivät ole yhtä luontevia saati edullisia. (FOCUS: The Business impact of Basel III 2010, 36.) On vaikea uskoa asian olevan niin yksioikoinen, että pelkkä luoton säännöstely leikkaa pienten ja keskisuurten yritysten (pk-yritysten) rahoitusmahdollisuuksia. Lähtökohtaisesti pienet yritykset luultavasti hakevat pienempiä lainoja kuin suuret yritykset, jolloin pankin pääomat riittäisivät useamman pienen luoton myöntämiseen. Tällöin myös pankin luottosalkku olisi hajautetumpi, ja sitä kautta salkun riski jakautuisi useamman luoton kesken. Siten loogisesti pääteltynä voisi nähdä, että pankkien sääntelyllä on muitakin vaikutuksia pk-yritysten luotottamiseen, kuin vain yleinen luoton säännöstely. Finnveran uutisissa ( ) todetaankin, että Pankkien lisääntynyt sääntely ja kiristyvät luottopolitiikat vaikuttavat pk-yritysten rahoitusehtoihin. Usein talouden vetureiksi nimitetyt pk-yritykset muodostavat valtaosan Suomen yrityskannasta. Vuoden 2010 tilastojen mukaan 99,8 prosenttia Suomen yrityksistä oli pk-yrityksiä. Suomalaisten yritysten tuona samana vuonna kerryttämästä 350 miljardin euron liikevaihdosta pk-yritysten osuus oli noin 52 prosenttia työssä käyvistä henkilöstä pk-yritykset työllistivät vajaat 63 prosenttia. (Pk-yritysbarometri
8 8 2012, 7.) Nämä tilastot antavat käsityksen siitä, miten merkittävästä kansantalouden osasta pk-yrityksistä puhuttaessa on kyse. Pk-yritykset hakevat valtaosan rahoituksestaan pankeista. Jopa 76 prosenttia ulkoista rahoitusta hakevista pk-yrityksistä aikoi hakea pankkilainaa syksyn 2012 Pkyritysbarometrin mukaan. Noin neljännes kertoi aikovansa kääntyä Finnveran puoleen ulkoisen rahoituksen tarpeessa. Pääomasijoittajilta rahoitusta aikoi hakea 12 prosenttia pk-yrityksistä. (Pk-yritysbarometri 2012, 28.) Vieraan pääoman ehtoisella rahoituksella on kansantaloudelle monia positiivisia vaikutuksia; se muun muassa vähentää moraalikadon ongelmaa. Kun yrityksen saama rahoitus on ulkoisen osakerahoituksen muodossa, yrittäjä menettää omistusosuuttaan yrityksestä ja samalla kannustin työntekoon pienenee, sillä osa yrityksen voitoista virtaa yrityksen muille omistajille. Ulkoinen rahoitus ei sen sijaan vähennä työn tekoa, kun rahoitus on hankittu täysivakuudellisena velkana. (Jensen & Meckling 1976; Niinimäki 2013.) Vakuuden myönnettyään yrittäjä on sitoutuneempi lainan takaisinmaksuun ja toisaalta velanhoitokustannusten jälkeen kaikki ylijäämä jää yrittäjälle. Pankki ei menetä sijoitustaan yrittäjän kevytmielisyyden vuoksi, ja yrittäjällä säilyy kannustin työntekoon; siten velkarahoitusta voidaan pitää kansantaloudellisesta näkökulmasta tarkasteltuna tehokkaana rahoitusmuotona. Pankkien tarjoaman velkarahoituksen sääntelyn tiukentuessa pk-yritysten toiminnan rahoitus on uhattuna. Rahoituksen niukkuus ei sinänsä ole mikään uusi ilmiö pksektorilla (esim. Bâdulescu 2010; Beck & Demirguc-Kunt 2006) mutta tässä tutkielmassa pyritään osoittamaan, että juuri Basel-kehikon mukainen pankkien luotonannon sääntely aiheuttaa merkittäviä ongelmia pk-yritysten rahoituksen saantiin. 1.2 Tutkielman tavoitteet ja rajaukset Tutkielman tarkoituksena on tarkastella pankkien nykysääntelyn luomia haasteita pkyritysten rahoitukseen. Tätä tarkoitusta varten tutkielmassa perehdytään pankkisääntelykehikkoon hyvin yleisellä tasolla sekä tarkastellaan erityisellä tarkkuudella asiakasrajapinnassa tapahtuvaan luoton myöntöön vaikuttavia tekijöitä. Vakuuskysymys vaikuttaisi olevan yksi suurimmista ongelmista, joka estää pk-yrityksiä saamasta pankkilainaa, mutta luotonmyöntöpäätökseen vaikuttaa luonnollisesti myös monet muut asiat. Tutkielmassa pyritään luomaan malli pankista luottoa hakevan pk-yrityksen maksukyvyttömyyden todennäköisyyden estimoinnille ja tätä mallia hyväksikäyttäen tarkastellaan, millainen on pk-yrityksen rahoitus-case. Malli luodaan perustuen aikaisempaan tieteelliseen kirjallisuuteen ja empiiriseen analyysiin. Mallin avulla estimoitua pankin luottotappioriskilaskelmissa käytettävää riskiparametria PD:tä (Probability of Default, maksukyvyttömyyden todennäköisyys) apuna käyttäen lasketaan esimerkkeinä käytettävien
9 9 yritysten vastuille riskipainot, jotka vaikuttavat pankin oman pääoman vaateeseen luottoa myönnettäessä sekä koko velkasuhteen ajan. Riskipainoon vaikuttaa muun muassa vastapuolen PD, vastuun suuruus ja vakuus (Standardi 4,3d 2010), ja pyrkimyksenä on osoittaa empiirisesti, että juuri vakuuden vähyys, tai sen suoranainen puute, on syynä pk-yritysten rahoituksensaantiongelmiin Basel-kehikon mukaisessa pankkisääntelyssä. Konkurssiriskin estimointimalli luodaan, jotta kerätystä aineistosta olisi mahdollista tarkastella yritysten riskiprofiileja. Mallin tarkoituksena on antaa riittävän luotettava arvio aineiston yritysten konkurssiriskistä, eikä tavoitteena siten ole luoda varsinaisesti konkurssia ennustavaa mallia. Tutkielman kontekstissa riittää, että mallin pohjalta saadaan laskettua aineiston havaintoyksiköille PD, joten ei ole tarkoituksenmukaista luoda kovin hienostunutta ennustemallia. Kun malli on valmis, selvitetään, kuinka riskiparametrit PD ja luoton vakuutta kuvaava LGD (Loss Given Default, tappio-osuus) vaikuttavat pankin vakavaraisuusvaatimuksia varten laskettavan riskipainon määräytymiseen. Nämä riskiparametrit ovat pk-yritysten luototuksessa ainoat varsinaiset ulkoiset tekijät, joilla on vaikutusta riskipainon määräytymiseen. Tämän jälkeen tarkastellaan tutkielman aineistosta kerättyjen esimerkkiyrityksen avulla empiirisesti riskipainon määräytymistä ja sen vaikutusta myönnetyn lainan aiheuttamaan pankin oman pääoman tarpeeseen. Oman pääoman vaatimusta laskettaessa käytetään hyväksi FIVA:n hyväksymää luottoriskiluokituksen edistynyttä eli AIRBA-menetelmää (Advanced Internal Ratingsbased Approach). Tässä menetelmässä valvottava eli pankki määrittää itse kaikki laskelmissa tarvittavat riskiparametrit ja arvioi vastuukohtaisen riskipainon Finanssivalvonnan standardin mukaisen kaavan avulla (Standardi 4,3d 2010). Esimerkkilaskelmat tehdään olettaen, että pk-yrityksen vastuu kuuluu vähittäisvastuiden ryhmään. Tällä on vaikutusta muun muassa käytettäviin laskukaavoihin. Laskemalla pankin oman pääoman tarve pk-yritystä luototettaessa, tuodaan korostetusti esiin pk-yritysten rahoituksen saannissa ilmeneviä haasteita. Rahoituslaitosten toimintaa sääntelevä Basel-säännöstö on keskeisessä roolissa rahoituslaitosten luottoriskin kartoituksessa, ja siksi tässä tutkielmassa luottoriskin arvioinnissa otetaan huomioon Basel-komitean asettamat ohjeet. Basel-säännöstön kansallisena toimeenpanijana Suomessa toimii Finanssivalvonta (FIVA), jonka valvottaville asetetut standardit ovat soveltuvin osin keskeinen teoriatausta tälle tutkielmalle. Erityisesti tarkastellaan FIVA:n rahoituslaitoksille asettamia vakavaraisuus- ja riskienhallintastandardeja. Tarkoituksena ei ole käydä koko Basel-säännöstöä, eikä kaikkia FIVA:n standardeja yksityiskohtaisesti läpi, vaan käsitellä säännöksiä sekä standardeja riittävässä laajuudessa, jotta on mahdollista luoda kattava yleiskuvaus luottoriskiluokituksesta pankkien nykyisessä sääntely-ympäristössä. Koska tutkielma keskittyy vieraan pääoman ehtoiseen rahoitukseen, ei monia vakavaraisuussääntelyn osa-alueita käsitellä tutkielman laajuudessa. Esimerkiksi luottoriskiluokitukseen liittyvät pankin oman pääoman ehtoiset sijoitukset on rajattu laajuuden
10 10 ulkopuolelle. Basel-säännöstö sisältää luottoriskiluokituksen sääntelyn lisäksi myös sääntöjä muun muassa pankkivalvonnasta sekä markkinakurista. Nämä osa-alueet eivät kuulu tutkielman tarkastelualaan ja ovat siksi lyhyttä esittelyä lukuun ottamatta rajattu tutkielman ulkopuolelle. 1.3 Tutkimusmetodi ja käytettävä aineisto Aikaisempi tutkimus Pk-yritysten rahoitusta on tutkittu paljon ja on etsitty erilaisia syitä sille, miksi pkyrityksillä on ongelmia rahoituksen saannissa. Esimerkiksi toimintaympäristössä voimassa oleva konkurssilainsäädäntö, joka suosii yrittäjää yli velkojien, saa tutkitusti pankin antamaan useammin kielteisen luotonantopäätöksen pienyritysten lainaneuvotteluissa (Berkowitz & White 2004). Suomessa velkojansuoja on kuitenkin kattava ja siten konkurssilainsäädäntö ei vaikuta uskottavalta syyltä suomalaisten pk-yritysten luototuksen epäämiseen. Muun muassa yrityksen koko, ikä (pienen yrityksen tapauksessa myös omistajan ikä), yrityksen tuottavuus, taloudellisen dokumentaation asianmukaisuus sekä yrityksen pankkitalletusten määrä suhteessa lainoihin yhdessä pankkisuhteen keston kanssa ovat myös tekijöitä, joilla on merkitystä pankin luotonmyöntöpäätöksessä (Kouser, Durani, Hussain & Hassan 2012). Yleisemmällä tasolla voidaan esittää, että pankkien luotonantopäätökset perustuvat pankkisuhteeseen, tilinpäätösinformaatioon sekä vakuuteen (Uchida 2011). Laajasta uutisoinnistaan huolimatta uusien Basel-säännösten vaikutusta pk-yritysten lainansaantiin ei tiedettävästi ole kuitenkaan tutkittu, ei ainakaan suomalaisella datalla. Pk-yritysten maksukyvyttömyyttä konkurssiriskiä ja riskin mallinnusta käsitteleviä tutkimuksia on myös paljon (esim. Altman 1968; Behr & Güttler 2007; Caracota, Dimitriu & Dinu 2010; Gama & Geraldes 2012; Terdpaopong & Mihret 2011). Maksukyvyttömyyden todennäköisyyden tutkimuksessa on käytetty monia eri menetelmiä vuosien varrella. Esimerkkejä käytetyistä tutkimusmetodeista ovat erotteluanalyysi (Discriminant Analysis), logistinen regressioanalyysi (Logistic Regression Analysis), päätöspuut (Decision Trees) ja neuroverkot (Neural Networks) (Genriha & Voronova 2012). Erotteluanalyysi on luokittelumenetelmä, jossa tutkitaan, mitkä muuttujat erottavat tietyt ryhmät toisistaan. Voidaan esimerkiksi tarkastella otosta pankin asiakkaista ja jakaa otospopulaatio maksukyvyttömiin ja maksukykyisiin. Tutkimalla eri ryhmien ominaisuuksia voidaan selvittää, mitkä tekijät aiheuttavat maksukyvyttömyyden. (Genriha & Voronova 2012, 43.) Logistinen regressio liittyy läheisesti erotteluanalyysiin ja
11 11 vastaa siten samaan tutkimuskysymykseen mutta logistisen regression etuna on, että se on menetelmänä joustavampi: siinä ei tarvitse tehdä vastaavia oletuksia selittävien muuttujien jakaumista, lineaarisista suhteista tai ryhmien yhtäläisistä variansseista (Tabachnick & Fidell 2007, 437). Päätöspuut ja neuroverkot kuuluvat epäparametristen menetelmien joukkoon ja muistuttavat läheisesti toisiaan. Päätöspuussa lähdetään liikkeelle päätössolmusta päätöstilanteesta. Tästä solmukohdasta puu alkaa kasvaa jakautuen aina tietyin kriteerein ja tiettyä algoritmia käyttäen esimerkiksi hyviin ja huonoihin tulemiin ja jokaiselle haaralle asetetaan oma todennäköisyytensä. Päätöspuu ratkaistaan käänteisessä järjestyksessä lopusta alkaen ja lopputuloksena päätössolmukohdassa on odotusarvo hyvälle tulemalle. Päätöspuu voi käytettävästä algoritmista riippuen jakautua hyvinkin monta kertaa ja sitä kautta muodostua vaikeasti hallittavaksi kokonaisuudeksi. Neuroverkot koostuvat monista eri tasoista ja lukuisista yksittäisistä neuroneista, jotka ovat kytköksissä toisiinsa synapseilla. Neuroniin joko syötetään tietoa, tai se saa sitä jostakin toisesta neuronista, ja siirtää sen aina eteenpäin seuraavaan neuroniin, kunnes saavutetaan viimeinen taso, jossa on haluttu määrä lopputulemia (esim. konkurssi ja ei konkurssia ). Jokainen tiedonsiirto kerrotaan kuhunkin synapsiin asetetulla painolla ja kaikki nämä painotetut arvot lasketaan yhteen. Lopputulosta analysoidaan soveltamalla jotakin tiettyä funktiota tiedonsiirtojen painotettuun summaan. (Genriha & Voronova 2012, ) Tutkielmassa käytettävä malli Tutkielmassa käytetään pk-yrityksen maksukyvyttömyyden todennäköisyyden eli PD:n (Probability of Default) estimointiin logistista regressioanalyysiä. Logistinen regressioanalyysi mahdollistaa diskreetin tuloksen, kuten jonkin tietyn ryhmän jäsenyyden ennustamisen, käyttäen selittävinä tekijöinä muuttujia, jotka voivat olla joko jatkuvia, diskreettejä eli epäjatkuvia, dikotomisia eli kahtia jakautuneita tai näiden yhdistelmiä. Logistisen analyysin tavoitteena on ennustaa yksittäisen tapauksen tai havaintoyksikön kategorinen tulema, esimerkiksi ajautuuko yritys konkurssiin vai ei. (Tabachnick & Fidell 2007, ) Menetelmä sopii tilastollisesta näkökulmasta hyvin yhteen tutkimusongelman (maksukyvyttömyyden ennustaminen) kanssa, jossa selitettävän muuttujan arvo on muodoltaan binäärinen 1 tai 0. (Gama & Geraldes 2012, 734). Regressiosta ajetaan läpi eri muuttujia taloudellisia tunnuslukuja, jotka parhaiten sopivat yhteen mallin kanssa.
12 Tutkielmassa käytettävä aineisto Aineisto on kerätty Suomen Asiakastieto Oy:n ylläpitämästä Voitto + -tietokannasta, joka on noin yritystä kattava tilinpäätöstietokanta. Aineisto on rajattu kattamaan noin 130 yrityksen otoksen Länsi-Suomen läänin pk-yrityksistä. Näistä yrityksistä noin kolmannes on konkurssiin asetettuja yrityksiä. Käsin poimitut tilinpäätöstiedot sisältävät valmiiksi laskettuja tunnuslukuja, joiden lisäksi on laskettu muutamia muita tunnuslukuja täydentämään logistisella regressioanalyysillä tehtävää konkurssinennustamismallia. Se, ettei tutkimusta ole rajattu mihinkään tiettyyn toimialaan, vaikuttaa logit-mallissa käytettävien tunnuslukujen valintaan, sillä useille tunnusluvuille, kuten esimerkiksi käyttökate-%:lle, on asetettu toimialakohtaiset ohjearvot (Yritystutkimuksen tilinpäätösanalyysi 2011, 61). Taloudelliset indikaattorit on pyritty valitsemaan niin, ettei tarkasteltavan yrityksen toimialalla ole merkitystä. 1.4 Tutkielman rakenne Johdantoa seuraavassa pääluvussa esitellään pääpiirteittäin pankkien oman pääoman vähimmäisvaatimukset sekä luottotappioriskin luokitusmenetelmät Basel-kehikon mukaisessa sääntelyssä. Lisäksi aivan luvun lopuksi luodaan katsaus pk-yrityksiin, niiden määritelmään sekä niiden rahoituksen erityispiirteisiin. Kolmannessa pääluvussa kuvaillaan tutkielman empiirinen osuus, PD-mallin luominen, sekä esitellään tarkemmin mallin luomiseksi kerätty aineisto ja tutkimusmenetelmänä käytetty logistinen regressioanalyysi. Pääluvussa neljä esitetään logistisen regressioanalyysin tulokset ja menetelmällä luotu logit-malli maksukyvyttömyyden ennustamiselle. Lisäksi luvussa tarkastellaan pkyritysten vastuiden riskipainojen määräytymistä yleisesti sekä esimerkkiyritysten avulla, ja lasketaan pankin oman pääoman tarve pk-yritystä rahoitettaessa. Lopuksi tutkielman viidennessä luvussa esitetään johtopäätökset, muutamia jatkotutkimusehdotuksia sekä luodaan yhteenveto käsitellyistä aihealueista.
13 13 2 PANKKIEN OMA PÄÄOMA SEKÄ LUOTTORISKILUOKI- TUSMENETELMÄT NYKYSÄÄNTELYSSÄ 2.1 Taustaa Pankit ovat talousjärjestelmässä hyvin keskeisessä asemassa. Pankit hoitavat maksuliikennettä, muokkaavat sijoituskohteita niin koon, keston kuin laadunkin muodossa, auttavat riskien hallinnassa ja keräävät tietoa velallisista sekä valvovat näitä; käytännössä pankit siten mahdollistavat pitkäkestoisten projektien läpiviemisen tehokkaimmalla mahdollisella tavalla. (Niinimäki 2012, 11 13; Kontkanen 2011, ) Tarjotessaan rahoitusta alijäämäisille talouksille pankki lainaa tarvittavat varat ylijäämäisiltä talouksilta ja kantaa samalla vastuun sijoitusten onnistumisesta. Pankin kantaman riskin havainnollistamiseksi voidaan tarkastella pankin tasetta, joka on hyvin yksinkertaistetussa muodossa seuraavanlainen: VASTAAVAA Käteiset varat Saamiset Omaisuuserät TASE VASTATTAVAA Vieras pääoma Oma pääoma Pankin vastaava koostuu muun muassa käteisreserveistä, eri tahoille myönnetyistä lainoista sekä kiinteästä omaisuudesta, kuten rakennuksista. Vastattavaa koostuu puolestaan vieraan- sekä oman pääoman ehtoisesta varainhankinnasta. (Kontkanen 2011, 40.) Koska vastaavan tulee olla yhtä suuri vastattavaa puolen kanssa, sijoitusten eli saamisten arvoissa tapahtuvat muutokset pakottavat pankin tekemään muutoksia myös vastattavaa puolella eli pankin varainhankinnassa. Pankin sijoitusten arvon lasku pakottaa siten pankin alentamaan omavaraisuuttaan joko lisäämällä vieraan pääoman määrää tai kirjaamalla omaa pääomaa alas. Omavaraisuutta voi periaatteessa laskea kunnes koko oma pääoma on mennyt. Tällöin pankki on konkurssissa ja pankin velkojat (tallettajat, muut luottolaitokset, velkakirjoihin sijoittaneet ym.) menettävät saamisiaan. (Niinimäki 2012, 64.) Pankkijärjestelmän vakauden turvaamiseksi Baselin pankkivalvontakomitea (Basel Committee on Banking Supervision) on luonut erilaisia sääntelykehikoita, joilla pyritään ehkäisemään pankkien taseen vastaavaa puolen liiallista riskinottoa asettamalla vastattavaa puolelle vaatimuksia muun muassa pääoman laadulle ja määrälle. Yksi tällaisista sääntelykehikoista on niin kutsuttu Basel II. Finanssikriisi vuosina kuitenkin osoitti, ettei Basel II -kehikko ollut riittävän tehokas estämään pankkikriisiä.
14 14 Vuoden 2010 lopussa valmistui ehdotus uudeksi vakavaraisuuskehikoksi: Basel III. (BCBS 2010, 2.) Tämä uusi säännöstö rakentuu jo Basel II -kehikossa olleiden kolmen pilarin varaan, mutta muutoksia tulee sekä pääomavaatimuksien laatuun että määrään, ja lisäksi kehikon kykyä kattaa riskejä parannetaan, kun kehikkoa muunnetaan ottamaan huomioon myös muun muassa taseen ulkopuolisia eriä sekä johdannaissopimuksia (BCBS 2010, 2). Kolme pilaria, joiden varaan pankkien vakavaraisuus rakentuu, ovat vähimmäisvaatimukset pääomalle (Minimum Capital Requirements), valvonta (Supervisory Review Process) sekä markkinakuri (Market Discipline) (BCBS 2006), kuten seuraava kuvio havainnollistaa. Pankin vakavaraisuus Pilari 1 Pilari 2 Pilari 3 Pääomavaade Valvonta Markkinakuri Kuvio 1 Pankin vakavaraisuus Kuvion ensimmäiseen pilariin kohdistuu suurin osa Basel III:n uudistuksista mutta samalla pilarin kaksi valvontaa tehostetaan ja pilarin kolme markkinakuria pyritään lisäämään asettamalla uusia vaatimuksia julkistettaville tiedoille (BCBS 2010, 3). Pilarien kaksi ja kolme asiakokonaisuudet eivät kuulu tämän tutkielman laajuuteen, eikä niitä siksi käydä kovin yksityiskohtaisesti läpi. Seuraavassa esitetään kuitenkin hyvin yleisellä tasolla kuvaus näistäkin pilareista. Valvonta jakautuu neljään pääprinsiippiin. Ensinäkin pankeilla tulisi olla prosessit, joilla valvotaan oman pääoman riittävyyttä suhteessa pankin omaan riskiprofiiliin, sekä strategia, jonka avulla säilytetään tietty oman pääoman taso. Pääoman riittävyyttä valvovien prosessien pitää ottaa huomioon kulloinkin vallitseva taloustilanne ja suhdanteet, ja pankin on suoritettava stressitestejä, joilla arvioidaan tulevia, pankkiin mahdollisesti vaikuttavia, tapahtumia tai muutoksia markkinatilanteissa. Viimekädessä vastuu oman pääoman riittävyydestä on siten pankin johdolla. Toinen pää prinsiippi asettaa valvontaviranomaiselle vastuun valvoa ja arvioida pankin sisäisiä pääoman riittävyyttä turvaavia
15 15 prosesseja ja strategiaa sekä myös pankin kykyä valvoa itse omaa suoriutumistaan ja asetettujen pääomavaatimusrajojen toteutumista. Kolmanneksi valvontaviranomaisen tulee odottaa valvottaviensa toimivan asetettujen pääomavaatimusrajojen yläpuolella ja valvojan tulee myös kyetä vaatimaan, että valvottavat pitävät pääomavarantoja yli vaadittujen rajojen. Viimeisenä prinsiippinä asetetaan, että valvontaviranomainen puuttuu pankin toimintaan hyvin aikaisessa vaiheessa estääkseen pankin oman pääoman putoamisen alle asetetun rajan, ja että valvottava vaatii pankilta nopeita korjaavia toimia, jos pääomaa ei ole säilytetty vaaditulla tasolla. (BCBS 2006, ) Markkinakuria pyritään ylläpitämään asettamalla valvottaville, eli pankeille, tietojen julkistamisvaatimuksia. Tiedon julkistamisvaatimukset tulee pääsääntöisesti täyttää konsernitasolla, joten yksittäisen pankin tai konttorin tietoja ei tarvitse kuin poikkeuksellisissa tilanteissa tuoda erikseen julki. Julkistettavat tiedot pitävät sisällään muun muassa Basel-kehikon soveltamisalan, pääoman määrän, pankin altistumisen riskeille, riskinhallintaprosessit ja siten koko pääomavaatimusten täyttymisen. Julkistettavien tietojen tulee olla johdonmukaisia niiden tietojen kanssa, joiden pohjata pankin ylin johto ja hallitus arvioivat ja hallitsevat pankin riskejä. (BCBS 2006, 226, 229.) Kun tallettaja saa käsiinsä pankin julkistamaa tietoa, hänellä on mahdollisuus arvioida pankin riskejä sekä tuottoja. Näillä tiedoilla tallettaja kykenee tekemään päätöksen siitä, millä talletuskorolla hän on valmis tallettamaan rahansa kyseiseen pankkiin tai onko hän ylipäätään valmis tallettamaan kyseiseen pankkiin. Siten tallettajat rankaisevat pankkia riskinotosta, mikä ylläpitää markkinakuria. Pankin tietoisuus tallettajien suorittamasta seurannasta voi saada pankin lisäämään tallettajiaan suojaavan oman pääoman määrää ja ottamaan vähemmän riskejä. Tämä on ainakin tiedon julkistamisvelvoitteen tavoite. (Niinimäki 2012, 75.) 2.2 Pankkien pääomavaatimukset Basel II -kehikossa pankin pääomavaatimuksen piiriin kelpaava pääoma oli jaettu kahteen tasoon: ydinpääomaan (core capital, Tier 1) sekä täydentävään pääomaan (supplementary capital, Tier 2). Ydinpääoma (jatkossa Taso 1) koostui pankkiin alun perin sijoitetusta omasta pääomasta sekä pankkiin jätetyistä edellisten tilikausien voitoista. Täydentävää pääomaa (jatkossa Taso 2) olivat luottotappiovaraukset, omaisuuserien arvonkorotukset, hybridilainainstrumentit sekä alempiarvoiset pitkäaikaiset (alkuperäiseltä juoksuajaltaan yli viiden vuoden mittaiset) velat. Pankin kokonaispääomasta vähintään 50 % tuli muodostua Tason 1 pääomasta ja Tason 2 pääoma ei saanut ylittää 100 % Tason 1 pääomasta; aloittavalla pankilla tuli ja tulee edelleen jo pelkästään kan-
16 16 sallisen lainsäädännön vuoksi olla Suomessa vähintään viiden miljoonan euron merkitty osakepääoma 1. (BCBS 2006, ) Basel III -sääntelyssä Tason 1 pääoma on jaettu kahtia ja pääomatasojen koostumus on siten seuraava (BCBS 2010, 12; Sahari 2011, 1): Taso 1 - Rajoituksettomat ensisijaiset omat varat (Common Equity Tier 1, CET1) - Rajoituksen alaiset ensisijaiset omat varat (Additional Tier 1, AT1) Taso 2 - Toissijaiset omat varat (Tier 2, T2) CET1 pitää sisällään pankin kantaosakkeet, ylikurssirahastot, jotka ovat aiheutuneet CET1-erien varoista sekä kertyneet ja jakamatta olevat voittovarat. AT1 puolestaan koostuu pääomainstrumenteista, jotka täyttävät ensisijaisten omien varojen kriteerit, ja joita ei ole luettu mukaan tasoon CET1 sekä muun muassa edellisen kuvauksen kaltaisten erien aiheuttamista kirjauksista ylikurssirahastoon. Toissijaiset omat varat (T2) ovat pääomainstrumentteja, jotka täyttävät tason T2 vaatimukset, eikä niitä ole huomioitu aikaisemmilla kahdella tasolla. Myös luottotappiovaraukset, jotka on tehty mahdollisten tulevien ennalta arvaamattomien tappioiden kattamiseksi, kuuluvat tason T2 omiin varoihin. (BCBS 2010, 13 19; Sahari 2011, 1.) Pääomatasojen muutosten lisäksi Basel III -säännöstö tuo pääomavaatimuksiin uusina lisinä yleisen pääomapuskurin (capital conservation buffer) sekä vastasyklisen pääomapuskurin (counter cyclical buffer). Yleisen pääomapuskurin tarkoituksena on, että pankit kerryttävät stressittöminä ajanjaksoina pääomapuskureita, joita voidaan kirjata alas, kun tappioita syntyy. Näin pyritään estämään pankin oman pääoman laskeminen alle määrätyn tason myös kriisihetkellä. Yleisen pääomapuskurin tulee olla suuruudeltaan 2,5 % yli vähimmäispääomavaatimusten ja koostua tason CET1 omasta pääomasta. Pankin osingonjakoa rajoitetaan, jos puskuri laskee alle tuon rajan. Vastasyklinen pääomapuskuri on puolestaan luotu varmistamaan pankkien vakavaraisuutta pankin toimintaympäristössä tapahtuvien haitallisten mikrotaloudellisten muutosten varalta. Tämän puskurin käyttö on kansallisen valvontaviranomaisen harkinnan varassa. Valvontaviranomaisen tulee ottaa puskuri käyttöön, mikäli on aihetta epäillä, että luotonannon liiallinen kasvu kansallisessa pankkijärjestelmässä voisi aiheuttaa koko järjestelmän laajuisen riskin. Ilmoitus vastasyklisen pääomapuskurin käyttöönotosta tulee antaa pankeille vähintään 12 kuukautta ennen puskurin varsinaista implementointia. Vastasyklinen pääomapuskuri on kooltaan 0 2,5 % riskipainotetuista varoista. Puskurin poistaminen tai sen määrän alentaminen astuu voimaan välittömästi, eikä vaadi erillistä varoaikaa. (BCBS 2010, 54 55, ) 1 Laki luottolaitostoiminnasta (121/2007) 5. luku 44.
17 17 Seuraavassa taulukossa vedetään yhteen pankkien pääomavaatimukset Basel III - kehikossa ja esitetään myös muutos Basel II -kehikosta. Taulukon arvot (pääomavaatimukset) ovat suhteutettuna pankin riskipainotettuihin saamisiin. Taulukko 1 Basel-säännösten mukaiset pääomavaatimukset (mukaillen Sahari 2011, 4 5; BCBS 2010, 64) Rajoitukseton Taso 1 Taso 2 Yhteensä Taso 1 Basel II 4,0 % 4,0 % 8,0 % Basel III 4,5 % 1,5 % 2,0 % 8,0 % Yleinen pääomapuskuri Minimi (Basel III) Vastasyklinen pääomapuskuri 2,5 % 7,0 % 10,5 % 0 2,5 % Taulukossa 1 ylimmällä rivillä on pääoman eri tasot. Rajoitukseton taso 1 viittaa Basel III -kehikon tasoon CET1 ja Taso 1 Basel III -kehikon tasoon AT1; Basel II - kehikossa Taso 1 pitää sisällään ensisijaiset omat varat. Taulukon sarake Rajoitukseton Taso 1 on Basel II:n osalta tyhjä, koska kyseisessä kehikossa ensisijaisen pääoman vastaavaa jakoa ei ollut. Tason 2 osalta ainoa eroavuus Basel II ja III -säännöksissä on kyseiseen tasoon sisällytettävien pääomien suhteellinen osuus koko vähimmäispääomavaatimuksesta. Taulukon mukaisesti voidaan todeta, ettei pankkien vähimmäispääomavaateen suuruus ole muuttunut Basel II:sta siirryttäessä, vaan vähimmäisvaade on edelleen sama 8,0 %. Kuitenkin jatkossa kolme neljäsosaa tuosta vähimmäismäärästä on katettava tason 1 pääomalla, kun Basel II:ssa osuus oli 50 %. Yleisen pääomapuskurin lisääminen kasvattaa ensisijaisen rajoittamattoman pääoman vaatimusta 7,0 %:iin ja siten kokonaisuudessaan pääomavaade nousee 10,5 %:iin ilman vastasyklistä pääomapuskuria. Uudistusten on määrä tulla vaiheittain voimaan vuoteen 2019 mennessä (BCBS 2010, 69). Edellä esitettyjen riskiperusteisten pääomavaateiden lisäksi Basel III -kehikkoon implementoidaan myös vähimmäisomavaraisuusvaatimus (leverage ratio), joka ei huomioi pankin riskejä, vaan lasketaan hyvin suoraviivaisesti jakamalla pankin omat varat kaikilla saatavilla. Vähimmäisomavaraisuusvaatimus on 3 %. Tällaisen riskipainottoman vakavaraisuuden mitan lisääminen perustellaan finanssikriisillä: Finanssikriisin yhtenä perustavana aiheuttajana oli pankkien voimakas velkavivun käyttö. Pankkien oli mah-
18 18 dollista osoittaa vakavaraisia riskiperusteisia tunnuslukuja ja samalla luoda ylisuuria velkavipuja taseeseen ja sen ulkopuolelle. Lisäämällä yksinkertainen ja läpinäkyvä pääomavaatimus, joka on tarkoitettu toimimaan lisämittana riskimääräisten vaatimusten ohella, asetetaan tavallaan perälauta velkavivun käytölle. (BCBS 2010, 61; Hakkarainen 2010, 7.) Palataan jälleen tarkastelemaan Basel-säädösten pilarirakennetta. Ensimmäisessä pilarissa määritellään pankille edellä kuvatut vaatimukset omien varojen määristä, joilla pankin tulee kattaa luottotappioriskit, operatiiviset riskit sekä markkinariskit (BCBS 2006). Pilarin jakautumista eri osiin voidaan havainnollistaa seuraavalla kuviolla. Pilari 1 ristaminen Luottotappioriski Yleinen malli Pääomavaade Operatiivinen riski Sisäinen malli Markkinariski Arvopape- Kuvio 2 Pilarin 1 rakenne Kuten kuviosta 2 nähdään, jakautuu luottotappioriski vielä yleiseen ja sisäiseen malliin sekä arvopaperistamiseen. Yleinen ja sisäinen malli ovat pankille vaihtoehtoisia tapoja mitata luottotappioriskiä. (BCBS 2006; BCBS 2010.) Yleisellä mallilla viitataan tässä yhteydessä luottoriskiluokitukset standardimenetelmään ja sisäisellä mallilla luottoriskiluokituksen kahteen sisäiseen menetelmään (Internal Ratings-Based Approach). Näitä eri menetelmiä, joilla pankki mittaa luottotappioriskiään, tarkastellaan yksityiskohtaisesti jäljempänä. Arvopaperistaminen rajautuu tutkielman laajuuden ulkopuolelle, eikä sitä siksi jatkossa käsitellä. Luottotappioriskin lisäksi ensimmäisessä pilarissa on myös kaksi muuta riskikäsitettä: operatiivinen riski sekä markkinariski. Operatiivinen riski tarkoittaa riskiä tappioista, jotka syntyvät pankin sisäisten prosessien pettäessä, järjestelmien kaatuessa, henkilökunnan virheestä tai jostakin ulkoisesta tekijästä johtuen. Operatiivinen riski pitää sisällään myös oikeusteitse asetettujen korvausvelvollisuuksien riskin mutta ei strategista riskiä tai maineriskiä. Operatiivisen riskin kvantifioimiseksi pankeilla on käytettävinään kolme vaihtoehtoa: perusmalli, standardisoitu malli sekä sisäinen malli. Perusmallissa pankki säilyttää ylimääräistä pääomaa 15 % edellisen kolmen vuoden keskimääräisistä
19 19 bruttotuotoista operatiivisten riskien kattamiseksi. Standardoidussa mallissa pankin toiminnot jaetaan kahdeksaan luokkaan ja jokainen luokka saa oman luokkakohtaisen riskikertoimen. Operatiivisen riskin kattamiseksi vaadittava pääoman määrä saadaan tällöin laskemalla yhteen kunkin toiminnon kolmen vuoden keskimääräinen bruttotuotto kerrottuna luokan riskikertoimella. Kolmas vaihtoehto eli pankin oman sisäisen mallin käyttö vaatii valvontaviranomaisen hyväksynnän. (BCBS 2006, ) Markkinariskit syntyvät markkinahintojen muutoksista. Muutokset pankin taseen sekä taseen ulkopuolisten sijoitusten arvoissa voivat aiheuttaa tappioita, joihin pankin on varauduttava. Markkinariski liittyy pankin kaupankäyntiä varten pitämiin korko- ja pääomainstrumentteihin sekä valuuttakursseihin ja hyödykejohdannaisiin. Markkinariskiä kattavan pääoman tarve lasketaan vasta, kun luottotappioriskin ja operatiivisen riskin pääoman tarve on tiedossa. (BCBS 2006, 157, 166.) 2.3 Vastuiden ryhmittely rahoitustoiminnoittain Yleinen ryhmittely Ennen kuin siirrytään tarkastelemaan luottotappioriskien hallintamenetelmiä syvällisemmin, on hyvä käydä läpi pankin vastuiden ryhmittely, sillä tällä ryhmittelyllä on ensisijainen merkitys luottotappioriskien määrittelyssä. Pankin on ryhmiteltävä vastuunsa erilaisiin vastuuryhmiin. Tätä ryhmittelyä tulee soveltaa johdonmukaisesti ja ryhmittelyn tulee olla tarkoitukseen sopiva. Vastuilla tarkoitetaan pankin saamisia, sijoituksia, limiittejä sekä taseen ulkopuolisia eriä. (Standardi 4,3d 2010, 20.) Ryhmittelyn tulee tapahtua seuraaviin vastuuryhmiin (Standardi 4,3d 2010, 20): valtio- ja keskuspankkivastuut luottolaitosvastuut yritysvastuut vähittäisvastuut oman pääoman ehtoiset sijoitukset arvopaperistetut erät ja muut erät. Näistä seitsemästä vastuuryhmästä neljä ensimmäistä ovat vieraan pääoman ehtoisia eriä ja niiden keskinäinen kohtelu on hyvin samankaltainen kaikissa kolmessa luottoriskiluokitusmenetelmässä. Niitä käsitellään eri luottoriskiluokitusmenetelmien riskipainoja määriteltäessä, jotta saadaan mahdollisimman johdonmukainen kuva pankkien luottoriskin luokituksesta. Loput kolme ryhmää (oman pääoman ehtoiset sijoitukset, arvopa-
20 20 peristetut erät sekä muut erät) eivät varsinaisesti liity enää pankin luotonantotoimintaan, eikä niitä jatkossa käsitellä seuraavaa lyhyttä kuvausta tarkemmin. Koska tutkielman pääpaino on pk-yritysten vieraan pääoman ehtoisessa rahoituksessa, yritys- ja vähittäisvastuut ovat keskiössä ja niille on varattu omat alalukunsa muita ryhmiä tarkempaa tarkastelua varten. Pankin vastuu kuuluu valtio- ja keskuspankkivastuisiin, mikäli kyseessä on vastuu Suomen valtiolta, Suomen valtion liikelaitokselta tai Kansaneläkelaitokselta, Suomen Pankilta tai muulta valtiolta tai keskuspankilta. Suomen valtion liikelaitoksia ovat Metsähallitus, Luotsausliikelaitos sekä Senaattikiinteistöt. Sen sijaan vastuut valtion yhtiöiltä kuuluvat yritysvastuisiin. Valtio- ja keskuspankkivastuisiin lasketaan mukaan myös aluehallintojen ja paikallisviranomaisten vastuut, mikäli viranomaisen veronkantooikeus ja jokin erityinen institutionaalinen järjestely vähentävät tämän maksukyvyttömyysriskiä. Näin ollen esimerkiksi suomalaisten kuntien vastuut lukeutuvat tähän ryhmään, kuten myös muiden EU:n jäsenvaltioiden aluehallintojen ja paikallisviranomaisten vastuut. (Standardi 4,3c 2010, ) Luottolaitosvastuut pitävät sisällään myös vastuut sijoituspalveluyrityksiltä. Luottolaitosvastuuryhmään kuuluvat siten vastuut suomalaisilta ja niihin rinnastettavilta ulkomaalaisilta luottolaitoksilta, sekä suomalaisten talletuspankkien vakuus-, talletussuojaja sijoittajien korvausrahastolta olevat vastuut. Lisäksi suomalaiset ja näihin rinnastuvat ulkomaalaiset sijoituspalveluyritykset sekä selvitys 2 - ja kirjausrahastot 3 kuuluvat tähän vastuuryhmään. Sijoituspalveluyrityksiin rinnastetaan myös rahastoyhtiöt, jotka sijoittavat varojaan kiinteistöihin tai kiinteistöarvopapereihin. Luottolaitosvastuisiin kuuluvat lisäksi myös vastuut arvopaperipörssiltä, optioyhteisöltä, arvopaperikeskukselta sekä tällaisen rahastolta. Suomalaiseen pörssiin, optioyhteisöön sekä arvopaperikeskukseen rinnastetaan vastaavanlaisen julkisen valvonnan alaisena toimivat ulkomaiset yhteisöt. (Standardi 4,3c 2010, ) Oman pääoman ehtoisia sijoituksia ovat vastuut, jotka eivät ole velkainstrumentteja, ja jotka oikeuttavat liikkeellelaskijan jäännösvaroihin tai -tuottoihin, ollen samalla muita velkojia heikommassa etuoikeusasemassa. Toisaalta tähän ryhmään lasketaan myös velkainstrumentit, joiden taloudellinen sisältö vastaa todellisuudessa edellä mainittua kuvausta. (Standardi 4,3d 2010, 27.) Arvopaperistetut erät pitävät sisällään sellaisia vastuita, jotka liittyvät jälkimarkkinakelpoisiksi, sijoittajille jälleenmyytäviksi, muutettuihin tuleviin kassavirtoihin oikeuttaviin omaisuuseriin (Standardi 4,3h 2010, 13). Muita eriä ovat muun muassa taseen aineelliset omaisuuserät, kuten kassa, ennakkomaksut ja siirtosaamiset, osakkeet ja omistusosuudet. Toisaalta muihin eriin voidaan 2 Arvopaperimarkkinalaki (495/1989) 4a. luku 7. 3 Arvo-osuusjärjestelmästä annettu laki (826/1991) 18.